กำจัดมดด้วยตัวเอง กันมดเข้าบ้าน ใช้เหยื่อล่อมด กำจัดแหล่งอาหาร
จากมดทั้งหมดในรัง จะมีการส่งตัวแทนออกมาเป็นมดตัวเดี่ยวๆ ที่มีหน้าที่สำรวจหาแหล่งอาหาร ถ้าคุณเห็นมดเดินโดดเดี่ยวตัวเดียวตอนนั่งดื่มกาแฟละก็ ต้องรีบกำจัด อย่าปล่อยให้กลับไปส่งข่าวที่รัง เพราะมดทั้งรังจะแห่กันมาตรงจุดที่คุณทำน้ำแอปเปิ้ลหกไว้ได้ง่ายๆ เลย ถ้ามด scout กลับไปที่รังได้ รับรองพาพวกมาเต็มอัตรา โดยจะเดินตามกันเป็นแถวเรียงเดี่ยว ทิ้งกลิ่นเป็นแนวไว้ ถ้าไม่ได้วางเหยื่อกำจัดมดไว้ เจอมด scout เมื่อไหร่ให้รีบกำจัดทันที  ฉีดพ่นรอยแถวมดด้วยน้ำยาทำความสะอาดอเนกประสงค์ หรือน้ำยาฟอกขาว แล้วเช็ดออกด้วยทิชชู่ชุบน้ำ ฉีดพ่นที่รังมดก็เห็นผลดี แต่ต้องแน่ใจว่ากำจัดได้ยกรัง ถ้ากำจัดไปแค่บางส่วน ระวังมดจะอพยพไปสร้างรังใหม่ เท่ากับเสียเวลาเปล่าเพราะมดยังกลับมาบุกบ้านได้ตามเดิม ง่ายกว่านั้นคือเอาเครื่องดูดฝุ่นมากำจัดให้มด จากนั้นดูดแป้งฝุ่นหรือดินเบาตามเข้าไป เพื่อให้แน่ใจว่ามดข้างในเครื่องดูดฝุ่นจะตายแน่นอน ขั้นตอนที่ 2 ถือว่าสำคัญมาก คือต้องแน่ใจว่ามดจะไม่รอดปลอดภัยกลับออกมาบุกบ้านของคุณได้! แต่ง่ายที่สุดคือใช้มือหรือผ้าชุบน้ำหมาดๆ บี้หรือเช็ดกำจัดมดให้สิ้นซาก ไม่ต้องสรรหาวิธีการมากมาย เอาง่ายๆ ให้แน่ใจว่ามด scout ตายก็พอ ถ้ามดเดินกันเต็มพื้นไปหมด ให้ราดน้ำล้างพื้น แล้วใช้ผ้าหรือทิชชู่เช็ดออกไป ถ้ามดขึ้นเตียง ก็ให้เตรียมน้ำ 1 ถ้วย กับทิชชู่อีกกำ จากนั้นเอาทิชชู่ชุบน้ำ แล้วบีบให้พอหมาด ไม่งั้นเดี๋ยวเตียงจะชุ่มจนนอนไม่ได้ เท่านี้ก็เอาไปบี้แล้วหยิบมดออกจากเตียงได้เลย ทำซ้ำตามขั้นตอนบ่อยเท่าที่จำเป็น เพราะส่วนใหญ่ต้องทำซ้ำหลายครั้งกว่ามดจะหมด ถ้ามดยังยกขบวนมาบุกบ้าน เราก็ต้องไปบุกบ้านมดบ้าง ถ้าคุณหารังมดเจอก็เทน้ำเดือดหลายๆ แกลลอนลงไปกำจัดมดยกรังได้ทันที แต่ถ้าหารังมดไม่เจอ ก็ต้องวางเหยื่อกำจัดมดแทน วิธีกำจัดมดได้แบบสิ้นซากที่สุดต้องกำจัดที่ต้นตอ หรือก็คือฆ่ามดนางพญานั่นเอง เพราะนางพญาจะคอยให้กำเนิดมดจำนวนมหาศาล แถมเป็นตัวกำหนดทิศทางของมดในรัง ถ้าฆ่านางพญาได้ มดตัวอื่นก็ไปไม่ถูก คุณจะเจอนางพญาที่ใจกลางรังมด ยังไงลองเดินตามรอยแถวมดกลับไปที่รังดู จ้างบริษัทรับกำจัดมดและแมลง ถ้าแถวมดงานหายเข้าไปในผนังห้องครัว รับรองตามตัวถึงรังได้ยาก แบบนี้ต้องปล่อยเป็นหน้าที่ของบริษัทรับกำจัดแมลง มดนั้นตัวจิ๋วเดียว เพราะงั้นมีเป็นพันเป็นร้อยซอกมุมที่มดใช้เข้าบ้านได้ บางจุดก็หาง่ายหน่อย แต่บางจุดจะเห็นก็ต่อเมื่อมีแถวมดมาเดินพาเหรดผ่านเท่านั้น เพราะงั้นขั้นแรกคือต้องหาจุดที่มดเข้าบ้านให้เจอซะก่อน โดยตามแถวมดไปจนเจอจุดที่ใช้เข้า-ออกบ้าน เจอรูแล้วซีลปิดให้หมด โดยใช้กาวซิลิโคนยาแนว กาวโป๊ว กาว หรือปูนปลาสเตอร์ วิธีอุดรูชั่วคราวก็เช่น ใช้ปิโตรเลียมเจลลี่ หรือกาวดินน้ำมัน ถ้าใช้วัสดุอุดรูแบบชั่วคราว เช่น กาวดินน้ำมัน ก็ขอให้ใช้แค่เฉพาะหน้าแล้วรีบหาวัสดุอุดรูรั่วแบบถาวรมาใช้ เพราะยิ่งวัสดุนั้นอ่อนนุ่มไม่ทนทาน ก็จะเสื่อมเร็ว แป๊บเดียวก็มีรูให้มดมาเดินเล่นอีก ซีลปิดช่องว่างรอบหน้าต่าง ประตู และกำแพง รวมถึงปิดรูและช่องต่างๆ ที่มดน่าจะเข้าได้ให้หมด ยิ่งสำรวจและอุดให้ละเอียด ก็ยิ่งป้องกันได้เห็นผลที่สุด ข้อดีที่แถมมาหลังอุดรอยรั่วตามจุดต่างๆ ของบ้าน ก็คือควบคุมอุณหภูมิในบ้านได้ดียิ่งขึ้น แอร์ไม่ไหลออก ไม่เปลืองค่าไฟ แถมเป็นวิธีป้องกันมดที่ปลอดภัยที่สุดสำหรับบ้านใครที่มีเด็กและสัตว์เลี้ยง อันนี้เป็นวิธีรุนแรงกว่าแค่การยาแนวอุดรอยแตก เป็นการสร้างแนวป้องกันด้วยสารเคมีและผงไล่/กำจัดมดแบบมดไม่ทันรู้ตัว สารที่แนะนำก็เช่น ดินเบา (diatomaceous earth) เกลือ ไปจนถึงยาฆ่ามดที่เป็นสารเคมี จะเรียกว่าเป็นการวางเหยื่อกำจัดมดทางหนึ่งก็ว่าได้  ดินเบาหรือ diatomaceous earth จะเป็นผงละเอียด ฆ่ามดได้โดยดูดความชื้นจากตัวมด ทำให้มดแห้งกรอบ แต่บริเวณที่โรยดินเบาต้องแห้งสนิทด้วย ที่สำคัญคือระวังเด็กหรือสัตว์เลี้ยงหายใจเอาดินเบาเข้าไป ลองใช้เกลือแทน เพราะมีสรรพคุณดูดความชื้น ทำให้มดแห้งตายได้เหมือนกัน โดยเฉพาะถ้ามดขนเกลือกลับไปที่รัง วิธีใช้คือโรยเกลือตามขอบประตู ขอบหน้าต่าง และตามขอบกำแพง ติดเทปกาวในครัว โดยหันด้านแถบกาวขึ้น เป็นวิธีที่ไม่ต้องใช้ยาฆ่ามดหรือโรยแป้งอะไรให้เลอะเทอะ พอมดเดินผ่านเทปกาวนี้เมื่อไหร่ ก็ตัวติดหนึบแน่นอน ไปต่อไม่ได้อีก แต่ต้องติดเทปให้แนบสนิท ระวังมดเดินลอดใต้เทป เพราะงั้นใช้เทปกาว 2 หน้าจะดีที่สุด หรือทากาวหรือหาอะไรติดเทปกับพื้น ผนัง และหน้าเคาน์เตอร์ให้แนบสนิท จะได้ไม่เหลือช่องให้มดลอดได้ แป้ง talcum หรือแป้งผงๆ ที่เราใช้ทาตัวนั้นเขาว่าช่วยไล่มดได้ ถึงจะไม่มีหลักฐานงานวิจัยอะไรมารองรับก็เถอะ ปกติชอล์คเขียนผ้ากับแป้งเด็กจะมี talc ผสมอยู่ เพราะงั้นก็ใช้โรยหรือขีดสร้างแนวป้องกันมดได้เลย ไม่ว่าจะใช้ talc แบบไหนก็ต้องระวังเพราะถูกมองว่าเป็นสารก่อมะเร็ง  หลายแหล่งแนะนำให้ใช้ชอล์คธรรมดานี่แหละ แต่จริงๆ แล้วทำจากยิปซัม ไม่ใช่ talc สาเหตุเพราะคนอาจจะสับสนกับ "ant chalk" หรือชอล์คไล่มด ซึ่งเป็นยาฆ่าแมลงแต่หน้าตาเหมือนชอล์คธรรมดาเท่านั้นเอง อย่างในอเมริกาก็ห้ามขายกันมานานแล้วตั้งแต่ยุค 90 แต่ตามตลาดนัดหรือแบกะดินอาจจะแอบขายกันก็มี แป้งเด็กบางยี่ห้อทำจากแป้งข้าวโพด (corn starch) เพราะงั้นจะใช้กันมดไม่ค่อยได้ผล ต้องอ่านส่วนผสมให้ดีๆ ก่อนใช้สร้างแนวป้องกัน โดยใช้สารหรือกลิ่นที่มดไม่ชอบแทน เช่น ผสมน้ำส้มสายชู น้ำมันเปปเปอร์มินต์ ซินนามอน (อบเชย) พริกไทยดำ พริกคาเยน กานพลูทั้งดอก และใบกระวาน เลือกที่วางสมุนไพรไล่มดให้ดี โดยเฉพาะพริกไทยและสมุนไพรฉุนๆ เผ็ดๆ ต้องเก็บให้พ้นมือเด็กและสัตว์เลี้ยง สูตรยอดนิยมคือผสมผงกรดบอริกหรือผงบอแรกซ์กับเมเปิลไซรัป ขนาดเหยื่อกำจัดมดที่ขายกัน บางยี่ห้อยังใช้สูตรนี้เลย กรดบอริกจะมีผลต่อมดทั้งภายนอก (ตอนเป็นผง จะให้ผลเหมือนดินเบา) และภายใน (ตอนกินเข้าไป) มดจะขนสารพิษนี้ (บอแรกซ์หรือกรดบอริก) เข้าไปแบ่งปัน กระจายไปทั่วรัง ถ้าคุณกะปริมาณและเวลาถูกต้อง ก็จะกำจัดมดได้ยกรัง แต่อาจต้องใช้เวลาหลายอาทิตย์ไปจนถึง 2 - 3 เดือนเลย ถ้าเหยื่อแรงไป จะฆ่ามดก่อนทันขนกลับไปที่รัง แต่ถ้าเหยื่ออ่อนไป มดในรังจะอ่อนแอแค่ชั่วคราว เวลาเพิ่มส่วนผสมต้องระวังให้ดี ย้ำว่าเราต้องการแพร่พิษไปทั่วรังก่อนจะทันฆ่ามดแค่ไม่กี่ตัว กรดบอริกฆ่ามดได้ ส่วนน้ำใช้เจือจางกรดบอริก และน้ำตาลคือแหล่งอาหารที่จะล่อมดมา ลองผสมตามสูตรต่อไปนี้ดู  ผสมน้ำ 1 ถ้วยตวง กับน้ำตาล 2 ถ้วยตวง และกรดบอริก 2 ช้อนโต๊ะ ผสมน้ำ 3 ถ้วยตวง กับน้ำตาล 1 ถ้วยตวง และกรดบอริก 4 ช้อนชา ให้ใส่เหยื่อในฝาขวดที่หงายไว้ หรือจานแบนๆ มดจะได้เข้าถึงง่าย ถ้ามีเด็กเล็กและสัตว์เลี้ยง ให้วางเหยื่อในภาชนะที่มดเท่านั้นจะเข้าถึงได้ ไม่กว้างพอให้อะไรที่ใหญ่กว่านั้นจะหยิบถึง เช่น เอาเหยื่อใส่ก้นกระป๋องโลหะ บี้กระป๋องด้านหนึ่ง โดยเหลือที่ว่างบางพอที่มดจะเข้าไปได้ สำเร็จแล้วให้กำจัดเหยื่อ เพราะเราแค่จะล่อมดให้แพ้ภัยตัวเอง ไม่ใช่จะล่อมดใหม่มาเพิ่ม ไม่งั้นจะมีมดเพิ่มมาอีกรัง พอมดเริ่มเดินกันเป็นแถว ให้วางเหยื่อข้างแถวมดเลย มดจะแตกแถวมาล้อมรอบเหยื่อ จากนั้นให้ขยับเหยื่อห่างครัว และใกล้จุดที่มดเข้าบ้านมากขึ้นเรื่อยๆ ระวังอย่าวางเหยื่อทับรอยแถวมด เพราะมดจะงง แถมทำขบวนมดที่กำลังจะกลับรังแตกแถว ทำให้แผนใช้เหยื่อกำจัดมดไม่มีประสิทธิภาพเท่าที่ควร ที่มดบุกบ้านก็เพราะมีอะไรที่ต้องการ นั่นคือแหล่งอาหารและบรรยากาศอบอุ่นนั่นเอง ถ้าปล่อยบ้านสกปรกเลอะเทอะ ก็แน่นอนว่ามดจะเต็มบ้าน เพราะงั้นต้องหมั่นเก็บกวาดทำความสะอาดบ้านทุกวัน ยิ่งบ้านสะอาดเท่าไหร่ มดก็ยิ่งหาอาหารไม่ได้ สุดท้ายก็ต้องออกไปหากินที่อื่นแทน  เช็ดทำความสะอาดพื้นผิวต่างๆ ฉีดพ่นหน้าโต๊ะและเคาน์เตอร์ด้วยน้ำยาฟอกขาวอ่อนๆ หรือน้ำส้มสายชูผสมน้ำ หมั่นเก็บกวาดทำความสะอาดบ้านเป็นประจำ โดยกวาดบ้าน ถูบ้าน และดูดฝุ่น อย่างน้อยอาทิตย์ละ 2 - 3 วัน ถ้าบังเอิญมีเศษอาหารตกหล่น ก็ถือเป็นโอกาสดีให้ได้ตามรอยมดกลับไปยังรัง ถึงจะอยากกำจัดแถวมดให้หมดๆ ไป แต่ขอให้ใจเย็น กำจัดทีเดียวทั้งรังจะเห็นผลกว่าในระยะยาว ถ้าเจอมดเดินโดดเดี่ยวบนโต๊ะหรือเคาน์เตอร์เมื่อไหร่ นั่นแหละมด scout ที่ทำหน้าที่หาอาหาร กำลังสำรวจครัวคุณว่ามีกลิ่นและแหล่งอาหารหรือเปล่า ถ้ามดที่ว่าเจอแหล่งอาหารในที่สุด ถึงจะเป็นแค่อะไรหวานๆ เหนียวๆ แค่จุดเดียวบนเคาน์เตอร์ก็เถอะ รับรองจะคาบข่าวกลับไปบอกมดที่เหลือในรัง แป๊บเดียวจะยกโขยงกันมาเต็มพื้นที่ ถ้าแค่เก็บในตู้กับข้าว มดก็ยังตามกลิ่นเข้าไปได้ ถึงจะเป็นรูเล็กจิ๋วก็เถอะ ถ้ามดได้กลิ่นและไปถึง รับรองจะแห่กันมารุม นอกจากนี้การเก็บอาหารในภาชนะปิดมิดชิดยังมีข้อดีตรงที่อาหารจะสดใหม่อยู่เสมอด้วย  หาซื้อทัพเพอร์แวร์ (tupperware) หรือภาชนะอะไรก็ได้ที่ปิดฝามิดชิด อากาศเข้าไม่ได้ ถ้าซื้อแบบเป็นเซ็ตเหมือนกันหมด ฝากับกล่องจะได้ใช้สลับกันได้ ไม่ต้องดูแลให้วุ่นวาย ถ้าใช้ภาชนะแบบใช้ซ้ำ ก็ต้องล้างให้สะอาดแล้วค่อยเอากลับไปใส่อาหาร เช่น กล่องใส่ไอศครีม กล่องพลาสติกของอาหารกล่อง กระทั่งถุงซิปล็อคที่ใช้แค่ครั้งเดียว ไม่ได้เลอะอะไรมาก ห้ามทิ้งจานชามสกปรกไว้ อย่าปล่อยน้ำเจิ่งนองจนมดมากิน และห้ามทิ้งเศษอาหารในท่อ ถ้าใช้อ่างล้างทั้งมือ อาหาร และจาน ก็ต้องแน่ใจว่าทำความสะอาดจนปลอดภัยหายห่วง ให้ซ้อนชามข้าวหมาแมวในชามใหญ่อีกใบ แล้วเติมน้ำลงไปในชามใบล่าง เป็นเขื่อนกันมด รับรองมดข้ามมากินอาหารในชามข้างในได้ยากแน่นอน
บี้มด scout. ใช้น้ำ. กำจัดมดยกรัง. กำจัดมดนางพญา. ซีลปิดทางเข้าให้หมด. ซีลอุดรอยแตกด้วยกาวยาแนว. เอายากันมดโรยตามจุดที่มดน่าจะเข้า. ติดเทปกาว. โรยแป้งฝุ่นสร้างแนวป้องกัน. ลองไล่มดโดยไม่ใช้สารเคมี. เลือกเหยื่อ. ผสมเหยื่ออย่างระมัดระวัง. วางเหยื่อ. รอจนมดโผล่มา. ขยับเหยื่อเข้าไปใกล้รังมดขึ้นเรื่อยๆ. อย่าวางอาหารทิ้งไว้. ขอแค่เจอมดตัวเดียว. เก็บอาหารในภาชนะปิดมิดชิด. ล้างอ่างล้างจานให้สะอาด.
https://www.wikihow.com/Stop-Ants-from-Coming-Into-Your-Home https://www.wikihow.com/Stop-Ants-from-Coming-Into-Your-Home https://www.wikihow.com/Stop-Ants-from-Coming-Into-Your-Home https://www.wikihow.com/Stop-Ants-from-Coming-Into-Your-Home
Killing Ants By Hand Keeping Ants Out Baiting Ants Removing Food Sources